b'\n_START_ARTICLE_\nKaarlo Wirilander\n_START_PARAGRAPH_\nKaarlo Verner Wirilander (14. elokuuta 1908 Mikkeli \xe2\x80\x93 16. lokakuuta 1988 Mikkeli) oli suomalainen historiantutkija._NEWLINE_Wirilanderin vanhemmat olivat talonomistaja Andreas Henrik Wirilander ja Hildur Anna Elisabeth Godenhjelm. H\xc3\xa4n p\xc3\xa4\xc3\xa4si ylioppilaaksi 1929 ja valmistui filosofian kandidaatiksi 1935, lisensiaatiksi 1950 ja tohtoriksi 1951. V\xc3\xa4it\xc3\xb6skirjan aiheena oli Suomen armeijan upseeristo 1700-luvulla. Wirilander opiskeli my\xc3\xb6s Ruotsissa 1946 ja 1948._NEWLINE_Wirilander ty\xc3\xb6skenteli vuosina 1935\xe2\x80\x931958 Sota-arkiston palveluksessa ja oli sitten valtion humanistisen toimikunnan vanhempana tutkijana vuodesta 1962 alkaen ja Suomen Historiallisen Seuran sihteerin\xc3\xa4 1961-1962.'